PATVIRTINTA

Jonavos Jeronimo Ralio gimnazijos

direktoriaus 2024 m. balandžio d.

įsakymu Nr. V1-

**JONAVOS JERONIMO RALIO GIMNAZIJOS MOKINIO UNIFORMOS DĖVĖJIMO TVARKA**

**I SKYRIUS**

**BENDROSIOS NUOSTATOS**

1. Jonavos Jeronimo Ralio gimnazijos mokinio uniformos dėvėjimo tvarka nustato gimnazisto uniformos dėvėjimo taisykles.
2. Gimnazisto uniforma – mokinių vienybės, pasididžiavimo ir pagarbos gimnazijai, jos tradicijoms simbolis, kultūringo elgesio, aprangos, kultūros, estetinio skonio ugdymo dalis.

**II SKYRIUS**

**GIMNAZISTO UNIFORMA**

1. Gimnazisto uniforma – tai tamsiai mėlynos spalvos drabužių komplektas, kurį sudaro:
	1. švarkas, džemperis, polo marškinėliai, marškinėliai su gimnazijos emblema;
	2. balti marškinėliai (vilkint švarką);
	3. sijonas (pasirinktinai: tiesus, klostuotas) arba klasikinės kelnės;
	4. klasikinio modelio džinsai.

**III SKYRIUS**

**GIMNAZISTO UNIFORMOS DĖVĖJIMAS**

1. Gimnazistai privalo kasdieną dėvėti džemperį ar polo marškinėlius (marškinėlius) su gimnazijos emblema.
2. Švarkai su gimnazijos emblema yra dėvimi:
	1. dalyvaujant gimnazijos ir valstybinėse šventėse;
	2. atstovaudami gimnazijai oficialiuose renginiuose (olimpiadose, konkursuose, šventėse, susitikimuose ir pan.) mieste ar respublikoje;
	3. egzaminuose, įskaitose;
	4. kitais, direktoriaus įsakymu nustatytais, atvejais.

**IV SKYRIUS**

**UNIFORMOS ĮSIGIJIMO IR PERDAVIMO KITIEMS GIMNAZISTAMS SĄLYGOS**

1. Gimnazisto uniforma įsigyjama mokinių tėvų lėšomis, o gimnazistams iš socialiai remtinų šeimų, esant galimybei, uniformoms įsigyti taikomos nuolaidos.
2. Mokiniai, ketinantys mokytis gimnazijoje, privalo iki rugsėjo 1 d. įsigyti  gimnazisto uniformą.
3. Gimnazistai, priimti į gimnaziją prasidėjus mokslo metams, privalo įsigyti gimnazisto uniformą per du mėnesius nuo atvykimo į gimnaziją dienos. Iki uniformos įsigijimo rekomenduojama dėvėti vienspalvius, artimus gimnazisto uniformos spalvai švarką ar džemperį, mūvėti tamsiai mėlynus klasikinius džinsus ar kelnes, tamsiai mėlyną sijoną.
4. Išvykstantys į kitas mokyklas ir/ar baigę gimnaziją mokiniai gali padovanoti ar parduoti gimnazisto uniformą jaunesniųjų gimnazijos klasių mokiniams.
5. Uniformą su mokyklos logotipu bei emblema įsigyti galima internetinėje parduotuvėje https://lidata.lt/ arba fizinėje parduotuvėje Kalvarijų g. 168, Vilnius bei birželio mėn., priėmimo į gimnaziją metu, organizuotoje uniformų mugėje.

**V SKYRIUS**

**GIMNAZISTO PAREIGOS IR ATSAKOMYBĖ**

1. Gimnazistai privalo laikytis gimnazijos mokinio uniformos dėvėjimo tvarkos.
2. Gimnazistams, nesilaikantiems šių taisyklių, taikomos drausminės nuobaudos:
	1. .pirmą kartą pastebėjus mokinį be uniformos, reiškiama auklėtojo pastaba;
	2. . tai kartojantis – rašytinis įspėjimas informuojant tėvus;
	3. . už tris uniformos nedėvėjimo dienas reiškiamas griežtas direktoriaus įspėjimas;

14.4. už ilgesnį uniformos dėvėjimo taisyklių nesilaikymą mokinys svarstomas Vaiko gerovės komisijoje;

 14.5. tendencingai ir piktybiškai pažeidžiant uniformos dėvėjimo taisykles su mokiniu gali būti nepratęsiama arba nutraukiama mokymosi gimnazijoje sutartis.

**VI SKYRIUS**

**BAIGIAMOSIOS NUOSTATOS**

1. Šios taisyklės gali būti keičiamos gimnazijos direktoriaus įsakymu, atsižvelgiant į gimnazijos savivaldos institucijų pasiūlymus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_